CELEX: 62018CN0646
Language: da
Date: 2018-10-15 00:00:00
Title: Sag C-646/18: Anmodning om præjudiciel afgørelse indgivet af Juzgado de lo Mercantil de Gerona (Spanien) den 15. oktober 2018 — OD mod Ryanair D.A.C.

21.1.2019   
            
            
               DA
            
            
               Den Europæiske Unions Tidende
            
            
               C 25/18
            
         
      Anmodning om præjudiciel afgørelse indgivet af Juzgado de lo Mercantil de Gerona (Spanien) den 15. oktober 2018 — OD mod Ryanair D.A.C.
      (Sag C-646/18)
      (2019/C 25/22)
      Processprog: spansk
      
         Den forelæggende ret
      
      Juzgado de lo Mercantil de Gerona
      
         Parter i hovedsagen
      
      
         Sagsøger: OD
      
         Sagsøgt: Ryanair D.A.C.
      
         Præjudicielle spørgsmål
      
      
                  1)
               
               
                  Kræver reglen om stiltiende værnetingsaftale i artikel 26 i forordning (EU) nr. 1215/2012 (1) en objektiv sammenhæng mellem det omtvistede retsforhold eller sagsøgerens bopæl og den ret, hvorved søgsmålet anlægges?
               
            
                  2)
               
               
                  Kræver reglen om stiltiende værnetingsaftale i artikel 26, stk. 1, i forordning (EU) nr. 1215/2012 i alle henseender en selvstændig og ensartet fortolkning i alle medlemsstater? Kan den i givet fald ikke gøres betinget af de begrænsninger, der fastsættes i medlemsstaternes regler om retternes nationale kompetence, således som det f.eks. er tilfældet med den manglende gyldighed i de sager, der som følge af deres begrænsede økonomiske størrelse skal afgøres efter bestemmelserne for den forenklede procedure i henhold til den spanske lov om civil retspleje?
               
            
         (1)  Europa-Parlamentets og Rådets forordning (EU) nr. 1215/2012 af 12.12.2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EUT 2012, L 351, s. 1).